ΓΡΑΠΤΗ ΕΡΩΤΗΣΗ E-0726/00

υποβολή: Inger Schrling (Verts/ALE) προς την Επιτροπή

(17 Μαρτίου 2000)

Θέμα: Ομοιοπαθητικά φάρμακα στην κτηνοτροφία

Βάσει ενός νέου κανονισμού (του κανονισμού του Συμβουλίου (ΕΚ) αριθ. 1804/99(1) της 19ης Ιουλίου 1999 που συμπληρώνει τον κανονισμό (ΕΟΚ) αριθ. 2092/91(2) περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής ώστε να περιληφθεί η κτηνοτροφία), στα ζώα που εκτρέφονται με βιολογικό τρόπο πρέπει να χορηγούνται κυρίως ομοιοπαθητικά φάρμακα και φαρμακευτικά βότανα με την προϋπόθεση ότι είναι αποτελεσματικά.

Κατά τη γνώμη μου, είναι εξαιρετικά θετικό το γεγονός ότι τα ομοιοπαθητικά φάρμακα και τα φαρμακευτικά βότανα είναι τώρα αποδεκτά και ότι θα χρησιμοποιούνται, ωστόσο στη Σουηδία οι κτηνίατροι έχουν διαμαρτυρηθεί για τον κανονισμό επειδή δεν επιτρέπεται να χρησιμοποιούν ομοιοπαθητικά φάρμακα αν δενπάρχουν επιστημονικές αποδείξεις ότι τα παρασκευάσματα είναι αποτελεσματικά. Ωστόσο, οποιοσδήποτε δεν είναι κτηνίατρος μπορεί να χορηγεί στα άρρωστα ζώα ομοιοπαθητικά φάρμακα.

Ως αποτέλεσμα, εναπόκειται στον κτηνοτρόφο να προβεί πρώτα σε διάγνωση και στη συνέχεια να δοκιμάσει ομοιοπαθητική φαρμακευτική αγωγή. Στην περίπτωση αυτή,πάρχει μεγάλος κίνδυνος να γίνει πολύ αργά η ορθή διάγνωση και να χορηγηθεί η επαγγελματική αγωγή.Υπάρχει και κίνδυνος μεγαλύτερης μετάδοσης της ασθένειας.

Τί μέτρα προτίθεται να λάβει η Επιτροπή για να διασφαλίσει την επαγγελματική και κατάλληλη θεραπευτική αγωγή των ζώων σε όλες τις χώρες και ότι θα μπορούν και οι κτηνίατροι να χρησιμοποιούν ομοιοπαθητικά φάρμακα και φαρμακευτικά βότανα;

(1) ΕΕ L 222 της 24.8.1999, σελ. 1.

(2) ΕΕ L 198 της 22.7.1991, σελ. 1.

Απάντηση του κου Liikanen εξ ονόματος της Επιτροπής

(18 Απριλίου 2000)

Βάσει του κανονισμού του Συμβουλίου (ΕΚ) αριθ. 1804/1999(1), τα ασθενή ή τραυματισμένα ζώα που έχουν εκτραφεί με βιολογική μέθοδο πρέπει ναφίστανται αγωγή με κτηνιατρικά φάρμακα φυτικής προελεύσεως ή με ομοιοπαθητικά προϊόντα,πό την προϋπόθεση ότι η θεραπευτική δράση τους είναι αποτελεσματική και προσαρμοσμένη στην ασθένεια και στο ζωικό είδος. Σε αντίθετη περίπτωση, επιτρέπεται η χρήση χημικών συνθετικών αλληλοπαθητικών φαρμάκων,πό την ευθύνη κτηνιάτρου.

Κάθε φάρμακο, ανεξαρτήτως προελεύσεως, οφείλει να συμμορφώνεται με ειδικούς κανόνες προτού τεθεί σε κυκλοφορία και χρησιμοποιηθεί, είτε στην εκτροφή με βιολογικές μεθόδους, είτε στην συμβατική κτηνοτροφία. Σύμφωνα με τις αρχές που καθορίζονται στο άρθρο 4 της οδηγίας 81/851/ΕΟΚ,(2) δεν επιτρέπεται η θέση σε κυκλοφορία, σε κράτος μέλος, κτηνιατρικού φαρμάκου, ούτε και η χορήγηση του σε ζώα, εάν δεν έχει προηγουμένως εκδοθεί άδεια.

Η οδηγία 92/74/ΕΟΚ(3) θεσπίζει ειδική απλοποιημένη διαδικασία έγκρισης για τα ομοιοπαθητικά κτηνιατρικά φάρμακα. Στο πλαίσιο του απλοποιημένου αυτού συστήματος έγκρισης, δεν απαιτείται η κατάδειξη της αποτελεσματικότητας του προϊόντος. Το άρθρο 7 της εν λόγω οδηγίας, ωστόσο, αποκλείει ρητά από την απλοποιημένη αυτή διαδικασία τα προϊόντα που προορίζονται για ζώα παραγωγής τροφίμων.

Ο όρος φυτοθεραπευτικό φαρμακευτικό προϊόν δεν είναι γνωστός στην κοινοτική φαρμακευτική νομοθεσία και τα φαρμακευτικά προϊόντα που περιέχουν δραστικά βοτανοσυστατικά χρειάζονται έγκριση, όπως κάθε κτηνιατρικό φάρμακο. Ως εκ τούτου, σύμφωνα με την κοινοτική φαρμακευτική νομοθεσία, τόσο τα φυτοθεραπευτικά, όσο και τα ομοιοπαθητικά κτηνιατρικά φάρμακα που προορίζονται για ζώα παραγωγής τροφίμων, πρέπει να εγκρίνονται σύμφωνα με τις διατάξεις της οδηγίας 81/851/ΕΟΚ, συμπεριλαμβανομένων των διατάξεων που αφορούν την απόδειξη της θεραπευτικής δράσης.

Οι κανόνες αυτοί αποβλέπουν στην εξασφάλιση της ποιότητας, της ασφάλειας και της αποτελεσματικότητας των κτηνιατρικών φαρμάκων. Εφαρμόζονται για οιονδήποτε θέτει σε κυκλοφορία και χορηγεί κτηνιατρικά φάρμακα σε ζώα στην Κοινότητα. Βάσει της κοινοτικής νομοθεσίας, ούτε οι κτηνίατρο, ούτε οι αγρότες, δικαιούνται να χρησιμοποιούν ομοιοπαθητικά ή φυτοθεραπευτικά κτηνιατρικά φάρμακα, παρά μόνον εφόσον έχουν εξουσιοδοτηθεί σύμφωνα με τις διατάξεις της οδηγίας 81/851/ΕΟΚ, συμπεριλαμβανομένων των διατάξεων για την απόδειξη της θεραπευτικής δράσης.

(1) Κανονισμός (ΕΚ) αριθ. 1804/1999 του Συμβουλίου της 19ης Ιουλίου 1999 για συμπλήρωση, για τα κτηνοτροφικά προϊόντα, του κανονισμού (ΕΟΚ) αριθ. 2092/91 περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής.

(2) Οδηγία 81/851/ΕΟΚ του Συμβουλίου της 28ης Σεπτεμβρίου 1981 περί προσεγγίσεως των νομοθετικών διατάξεων των κρατών μελών των σχετικών με τα κτηνιατρικά φαρμακευτικά προϊόντα, ΕΕ L 317 της 6.11.1981.

(3) Οδηγία 92/74/ΕΟΚ του Συμβουλίου της 22ας Σεπτεμβρίου 19992 για τη διεύρυνση του πεδίου εφαρμογής της οδηγίας 81/851/ΕΟΚ για την προσέγγιση των νομοθεσιών των κρατών μελών σχετικά με τα κτηνιατρικά φαρμακευτικά προϊόντα και την θέσπιση συμπληρωματικών διατάξεων για τα ομοιοπαθητικά κτηνιατρικά φάρμακα, ΕΕ L 297 της 13.10.1992.